Esperiment ta' ħsibijiet bil- lingwa Maltija . L- Erbgħa , 21 ta' Mejju 2008 Il- bogħod mill- yada yada kemm jista' jkun . Ma niflaħiex dis- sena . Xi ħaġa li dejjem kellha ċertu mistiċità marbuta magħha , u ġġagħlni noħlom , b' memorji li jġiegħluk timxi fuq il- baħar u wara tgerger li xarrabt il- qiegħ ta' saqajk , tidher hemm qisha qaħb , imqaċċta kollha , u mimlija fwieħa tal- bottijiet minn fuq il- monti , biex jekk ma tarahiex , ixxommha , fi triq fejn ankè l- ġrieden tad- drenaġġ jaħsbuha darbtejn jekk jgħaddux minnha jew le . Tnejn ħżiena ma jagħmlux waħda tajba , u għażla bejn żewġ ħżiena hija ċirkustanza aktar nawżjatika . U meta jiddaħħal fiha x- xinxilli tal- plastik , l- istonku aktar jibda jdur aktar , bħal meta toffri xi biċċa ġobon tat- tursina lil min ma jħobbx il- ġobon . Ir- riħa tiegħu x' aktarx anke lil min iħobb il- ġobon iddejjaq . U bħalissa l- istess bħar- riħa tal- ġobon tat- tursina , diffiċli tevitaha . Għax donnu għamlet ix- xita u n- nies bħall- bebbux toħroġ iddur u tagħqad tfittex jew tilgħaq . U jien , x' jien nagħmel ? Qiegħed naħrab ir- realtà ? Jew qiegħed naħrab ix- xinxilli għax dejjem kont aktar dilettant tal- matt . Bħalissa l- ġuħ qiegħed jagħfas , u l- platt qiegħed fil- kċina . Imma hemm televiżjoni jagħti u bħalissa qiegħed narah agħar milli ġobna tat- tursina , qisu ġobon tas- sajjieda , u aħjar bil- ġuħ milli bil- ħruq ta' stonku .